Lav et referat af nedenstående tekst:

Tekst:
Der bliver lavet vilde tricks, hoppet langt og skåret skarpe sving til DM i vandski i Aalborg. Når udøverne bliver trukket henover vandet af en motorbåd kan de bedste komme helt op at ramme hastigheder over 100 kilometer i timen. En af de lokale deltagere er 13-årige Sander Thiel-Grønbech fra Aalborg. Han har stået på vandski, siden han var fem år gammel. - Jeg er nervøs til sådan en stor konkurrence her. Til de mindre er det okay, men DM er så stort, at jeg bliver nervøs, fortæller han. Nervøsiteten kan dog komme til at stige. For næste mål for den unge herre er EM, og nok meget mere i fremtiden. - Jeg tror, jeg bliver ved, til jeg ikke kan mere, fortæller Sander Thiel Grønbech. SE HELE INDSLAGET HER: Følelsen af fart Der konkurreres i tre discipliner i vandski. Slalom, trick og hop. Sander Thiel-Grønbech skal på vandet i slalom-konkurrencen. - Følelsen af den fart og hvordan man er oven på vandet er fedt. Som kun 13-årig er han ikke helt på niveau med de noget mere rutinerede voksne, som kan nå over 100 kilometer i timen. Den ældste herre til fredagens DM har rundet de 81 år. Og til hvorfor han bliver ved, er svaret enkelt. - Det er sjovt, særligt når det går godt, siger Anker Juhl. Den kan da også noget helt særligt ifølge Rasmus Søndergaard, som er udviklingskonsulent hos Dansk Vandski og Wakeboard Forbund. - Det er den sportsgren, som har den højeste acceleration over den korteste distance. Selv en formel-1 bil ville komme til kort på den korte distance. Sander Thiel-Grønbech tangerede sin personlige rekord i slalomløbet og blev nummer to til dagens konkurrence. Konkurencerne i DM i vandski fortsætter indtil på søndag.

Referat:
På en sø lidt uden for Nørresundby konkurreres der i disse dage i både slalom, hop og fede tricks, når Danmarks bedste vandskiløbere skal findes.